 Masuuliyiinta Guddida Xasuuqa oo ay wehelinayeen khubaro ka socda urur la yidhaa EPAF Peruvian Forensic Anthropology Teamoo ka jira dalka Peru, Wasiir-ku-xigeenka Wasaaradda Diinta iyo Awqaafka, Badhasaab-ku-xigeenka Gobolka Gabiley, Guddoomiyaha Komishanka Xuquuqal-insaanka Qaranka, xubno ka mid ah ehelada dadkii la xasuuqay iyo masuuliyiin kale, ayaa booqday degaanka Laag-barako oo ku yaal dhinaca woqooyi-galbeed ee magaalada Gabiley, halkaasoo ay ku yaallaan laba xabaal-wadareedyo lagu aasay dad badan oo la xasuuqay. 